Diari Oficial de la Generalitat Valenciana


Sumari del DOGV 9746, del 15-12-2023 (2023/11038)

Anunci d'aprovació definitiva del Programa d'actuació aïllada de les parcel·les conegudes com a Vil·la del Mar i Vil·la Isabel.
-------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11364


Data del document
:   08-11-2023

Organisme emissor
:   Ajuntament de Benicàssim

Tipus de document
:   Anunci

Descriptors 

:   * pla d'urbanisme
    * administració local

Anunci d'aprovació definitiva del Programa d'actuació aïllada de les parcel·les conegudes com a Vil·la del Mar i Vil·la Isabel. [2023/11320]  
El Ple de l'Ajuntament de Benicàssim, en sessió ordinària celebrada el 27 d'octubre de 2023, va acordar l'aprovació definitiva del Programa d'actuació aïllada de les parcel·les conegudes com a Vil·la del Mar i Vil·la Isabel, acord que en la part dispositiva diu:  
  
«Primer. Aprovar el Programa d'actuació aïllada de les parcel·les conegudes com a Vil·la del Mar i Vil·la Isabel, compost pel pla de reforma interior modificatiu de l'alineació del vial al nord de la Vil·la del Mar, estudi d'integració paisatgística, annex d'homologació, projecte d'urbanització, avantprojecte d'edificació i projecte de reparcel·lació voluntària, amb les següents condicions:  
Condicions:  
I. S'ha de reposar el nou clos de tancament lateral ajustat a la nova alineació i frontal complint les següents condicionants (annex de substitució de closos de tancament):  
1. La pilastra situada a la cantonada del passeig marítim amb el pas per a vianants es reproduirà en el nou emplaçament.  
2. El ritme de pilastres, alçària i forma de l'actual partió lateral es reproduirà en el nou emplaçament.  
3. La porta lateral actual es traslladarà a la nova alineació, i haurà de mantindre la mateixa solució formal i materials.  
II. Atés que un exemplar existent de palmera (Washingtonia robusta), en ampliar el vial a 3 m, molt probablement caurà en el nou pas per a vianants, haurà de salvaguardar-se, sempre que es permeta un itinerari de pas per als vianants d'almenys 1,80 m d'amplària lliure (itinerari per a vianants accessible). Aquest exemplar haurà de cobrir-se amb material de fosa per a cobrir escocells enrasats amb el paviment circumdant.  
III. S'eliminaran del conveni urbanístic les referències, dins de l'apartat de Terminis, a agrupació, segregació i cessió de parcel·les, ja que això mateix s'aconsegueix amb la mateixa aprovació del projecte de reparcel·lació que s'acompanya amb la present resolució.  
  
Segon. Publicar el present acord en el Butlletí Oficial de la Província de Castelló i en el Diari Oficial de la Generalitat Valenciana, i remetre amb caràcter previ una còpia digital del pla a la Conselleria d'Habitatge, Obres Públiques i Vertebració del Territori per a la seua inscripció en el Registre autonòmic d'instruments de planejament urbanístic.  
  
Tercer. Citar Galyna Gerega, com a promotora del present programa, per a subscriure el conveni de programació, transcorreguts quinze dies des de la publicació en el DOGV prevista en el punt anterior.  
  
Quart. El promotor haurà de depositar a l'Ajuntament un aval bancari per import de 51.342.60 € en el termini de quinze dies des de la fermesa de l'acord d'aprovació del programa d'actuació aïllada.  
  
Cinqué. El promotor, una vegada ferm en via administrativa l'acord aprovatori de la reparcel·lació, l'inscriurà en el Registre de la Propietat, amb l'atorgament previ de document públic que expresse el seu contingut.  
  
Sisé. Comunicar la present resolució a les persones interessades amb l'advertiment que:  
- Contra la modificació de planejament i aprovació del programa podrà interposar-se un recurs contenciós administratiu davant del Tribunal Superior de Justícia de la Comunitat Valenciana, dins del termini de dos mesos comptats de l'endemà de la publicació d'aquesta disposició, segons estableix l'article 10 i 46 de la Llei 29/1998, reguladora de la jurisdicció contenciosa administrativa. Tanmateix, podrà exercitar qualsevol altre recurs o acció que estime procedent.  
- Contra l'aprovació del projecte d'urbanització i instruments de gestió urbanística podrà interposar-se un recurs de reposició amb caràcter potestatiu davant del mateix òrgan que ha dictat la resolució. També podrà impugnar-la directament davant l'ordre jurisdiccional contenciós administratiu (article 123 de la Llei 39/2015, d'1 d'octubre, del procediment administratiu comú de les administracions públiques). Termini per a interposar el recurs de reposició: un mes a comptar de l'endemà de la recepció de la notificació. Si en el mes de venciment no hi ha dia equivalent, s'entén que el termini expira l'últim dia del mes. Termini per a resoldre el recurs: un mes a comptar de l'endemà de la recepció de la notificació. Si en el mes de venciment no hi ha dia equivalent, s'entén que el termini expira l'últim dia del mes. Termini per a resoldre el recurs: un mes des de la interposició; contra aquesta resolució no escau de nou un recurs de reposició.  
  
- Contra la resolució que resolga el recurs potestatiu de reposició o contra aquesta resolució que se li notifica ara podrà interposar un recurs contenciós administratiu davant del Tribunal Superior de Justícia de la Comunitat Valenciana, amb seu a la ciutat de València, dins del termini de dos mesos comptats de l'endemà de la recepció de la notificació, segons estableixen els articles 8 i 46 de la Llei 29/1998, reguladora de la jurisdicció contenciosa administrativa. Tanmateix, es podrà exercitar qualsevol altre recurs o acció que estime procedent.»  
  
Núm. d'inscripció: RAIP 99619-1406.  
Data inscripció: 07.11.2023.  
  
Benicàssim, 8 de novembre de 2023.- El regidor delegat (p. d. D 2023-2121): Carlos Luis Díaz Miró.